ટ્વિટર પર એક ટ્રેન્ડ જોવા મળ્યો- #PorusStartsTomorrow. સ્વાભાવિક છે કે પોરુસ શરૂ થઇ છે તેમ વાંચતા જ રસ જાગે કે આ પોરુસ શું છે? નવી પેઢીને આપણા (સાચા) ઇતિહાસથી વંચિત રાખવામાં આવી છે એટલે તેને પોરુસ અથવા પોરસ નામ યાદ ન હોય. હા, જો જિતા વો હી સિકંદર ફિલ્મ આવી હતી અને ઇતિહાસકારોએ એ તમામને હીરો બનાવીને રજૂ કર્યા છે જેમણે આપણા દેશ પર આક્રમણો કર્યાં, આપણને લૂટ્યાં અને આપણા પૂર્વજો પર અત્યાચારો કર્યાં. આપણાં મંદિરો તોડ્યાં, ભગવાનની મૂર્તિઓ તોડી. પરંતુ જેમણે આપણા દેશને બચાવ્યો, જેમણે આપણા દેશને એક રાખ્યો તેને ભૂલાવી દીધાં, અથવા તેમને વિકૃત રીતે રજૂ કર્યા. તાજેતરમાં તો ‘બાજીરાવ મસ્તાની’ હોય કે ‘પદ્માવતી’ બધામાં ઇતિહાસને વિકૃત રીતે રજૂ કરવાનો આક્ષેપ છે. એટલે માત્ર શિક્ષણની રીતે જ નહીં, કલાની રીતે પણ આપણા ઇતિહાસને વિકૃત રીતે રજૂ કરવામાં આવી રહ્યો છે.